Lente in Korinthiërs – A en I Poësie Uitdaging: September Limeriek – Abrie dink hardop
Lente in Korinthiërs – A en I Poësie Uitdaging: September Limeriek
13 Sep 2018 2 Jul 2019 • Abrie Joubert
To my English speaking friends. This is an Afrikaans challenge to write a limerick about changing seasons. However it is also available in English. Let’s support them!
Skryf ‘n limeriek oor die verandering van die seisoene en plaas dit voor of op 28 September op jou blog. As jy in die Noordelike Halfrond woon, skryf oor die aanvang van herfs. Diegene wat in die Suidelike Halfrond woon, insluitend Ineke en Amanda, skryf oor die aanvang van die lente.
In 1992 het ek Diensjaar vir Christus gedoen, ‘n GAP jaar in vandag se terminologie. Die eerste 3 maande het ons opleiding by Hugenote Kollege, Wellington gekry. In daardie 3 maande het ons die 3 Wellington’s leer ken:
Het Lieve Wellington – van Andrew Murray en PH Nortje en hier is die lied It is Well(ington) with my soul seker van toepassing.
Smellington – danksy die leerlooiery
Hellington – Februarie se hitte in Wellington
Dit is sekerlik moontlik dat ek 50 of meer blog-inskrywings t.o.v hierdie jaar sou kon doen; waarvan ek nog slegs 1 geskryf het. Daardie verhaal is egter een van die mees merkwaardigste dinge wat ek ooit beleef het en ek was bloot ‘n toeskouer, terwyl iemand anders vertel het: En toe skeur hy die Bybel
Daar bly dus nog 49 oor – gelukkig is ek nog jonk… Aangesien ek nie so jonk is nie ag ek hierdie skrywe nommer 2 saam met die stukkie wat ek in die Speletjies uitdaging oor SCAS en die Eiland gesê het. Hierdie halwe is eintlik net agtergrond tot Inneke se Limeriek uitdaging.
Op die SCAS-Eiland kampterrein buite Stellenbosch het ons span (Sport vir Christus aksie Skolespan) ‘n verdere 2 weke opleiding gehad o.a. om ‘n toneelstuk aan te leer. Op hierdie stadium was dit reeds diep in April toe Lente Lourens ons deur die basiese drama tegnieke begelei het. Dit was ‘n besonderse belewenis aangesien ons ook aan musiekwaardering blootgestel is.
En daardie belewenis Inneke, ‘n lente-seisoen in my lewe, inspireer my limeriek:
In die herfs ontmoet hy Lente
Kenner van kuns en talente
Vergeefs het sy probeer
Om Abrie iets te leer
En preek toe vir hom uit Korente
1 Korintiërs 14 vers 7:
Dit is net soos met lewelose instrumente wat ‘n klank afgee,
soos ‘n fluit of ‘n siter. As daar nie klankverskille is nie,
hoe sal ‘n mens weet wat op die fluit of die siter gespeel word?
Die preek moes gehelp het want Abrie het die dirigent in die toneelstuk geword. Weliswaar in lyn met die Milli Vanilli metodiek, maar steeds ek was ‘n dirigent! Danksy my kundige hantering van die baton met die 1812 Overture is Tchaikovsky vandag bekend…
En daar beskuldig Toortsie my van inspirasie toe sy bostaande lees:
Klik op die link as jy meer wil lees (sien oor kommentare hieronder).
Ek voel genoodsaak om repliek te lewer op die beskuldigings:
Skuldig aan gehuldig maar nie aan dig!
Kom ons ondersteun Inneke en Amanda en skryf ‘n limeriek!!
Posted in GedigteTagged A en I Poësie Uitdaging: September Limeriek,Diensjaar vir Christus,Dirigent,Hugenote Kollege,SCAS Eiland kampterreinBookmark the permalink.
41 thoughts on “Lente in Korinthiërs – A en I Poësie Uitdaging: September Limeriek”
13 Sep 2018 om 11:11 nm
Thanks so much for participating. It is a wonderful exchange of poems between the two speaking communities.
13 Sep 2018 om 11:30 nm
Yes and the origin being Nieu Zeeland makes it quite Ironic. Thanks for the visit
13 Sep 2018 om 11:31 nm
Ironic but more multi cultural!!
13 Sep 2018 om 11:59 nm
Indeed in this global village of us, but I refuse to write a poem about the All Black’s🏉😁
14 Sep 2018 om 1:18 vm
15 Sep 2018 om 5:37 nm
I didn’t know that you hail from Australia. Well you will be happy to know that I am ready to write a limerick about the All Blacks getting beaten!! 🙂 🙂
16 Sep 2018 om 6:36 vm
Haha! Of course. I can’t wait to read it.
14 Sep 2018 om 7:43 vm
Mooi storie. Uitstekende limeriek.
14 Sep 2018 om 7:54 vm
Jy is die een met die talente!!!
14 Sep 2018 om 8:00 vm
Ons het mos darem almal ons deel gekry!
Sal jy net asb jou naam reg spel in my limeriek?
14 Sep 2018 om 9:04 vm
14 Sep 2018 om 9:05 vm
14 Sep 2018 om 9:10 vm
Ek het nou ook sommer limeriekE loop skryf, alles jou skuld!
14 Sep 2018 om 11:29 vm
Sjoe my invloed ken geen perke… Jy moet die limerieke gaan post by Inneke
14 Sep 2018 om 11:24 vm
14 Sep 2018 om 11:39 vm
Abrie Joubert is die di-ri-gente
Die groot ontdekking hierdie lente!
Hy swaai sy baton
Dit prik my balon
Musiekaand is ek nooit weer absente
14 Sep 2018 om 1:41 nm
Sal Inneke se dag maak as julle hierdie of ander limerieke post
14 Sep 2018 om 1:43 nm
Ek het verlede maand reeds vir haar een gedoen en werk nog aan ‘n Afrikaanse een.
14 Sep 2018 om 4:23 nm
🤣 Ek het reeds bedank ek keer terug na my vorige beroep
🎼🎷📯🎻🎺🎼 as ek op die bus was sou ek julle vir ‘n uitvoering genooi het.
14 Sep 2018 om 4:56 nm
Ja … maar jy is mos bang vir die klomp vroumense 😜
14 Sep 2018 om 5:33 nm
14 Sep 2018 om 1:59 nm
Abrie en lente
Is soos kampering in tente…
Elk moontlike oomblik en uur.
14 Sep 2018 om 4:27 nm
Oulik Perdebytjie, ek sien jy verwys na die seisoen lente as jy na de naam Lente verwys het was ek in die moeilikheid 🙂
14 Sep 2018 om 7:13 nm
Gelukkig weet ek niks van Lente nie!😉😄
14 Sep 2018 om 7:15 nm
Daar is ook niks om te weet nie
14 Sep 2018 om 3:59 nm
Dankie vir die lag boss 😁😁😁😁 Sy preek toe vir jou uit Korente!!!
14 Sep 2018 om 4:34 nm
En dit was ‘n indrukwekkende preek!!! 🙂
Terug pieng: Limeriek oor seisoene en towerinne – toortsie.com
15 Sep 2018 om 9:08 vm
Nou toe nou, toe por jy die spul Towerinne aan om te limeriek. Jy is n ou doring as dit by beinvloeding kom. Jy’t tot Amand in Australie ook betrek. Ek verwag darem gladnie dat jy in “All Black” dig nie. Ek wag juis vir die toets om te begin. (Nie dat ek eintlik belangstel nie!) Oo amper vergeet ek om jou te bedankie! Baie dankie hoor, jy maak my dag(eintlik is dit ampe slaaptyd hier)
15 Sep 2018 om 9:23 vm
🙂 plesier Inneke en nee dit is jou beïnvloeding wat die wiel aan die rol gesit het. As ek saam gery het op die bus (maar ek doen nie) sou ek dit “verpligtend” gemaak het vir die towerinne om elkeen ‘n limeriek te plaas
15 Sep 2018 om 9:26 vm
Ha ha, dis amper afpersing! Jy gaan seker darem lees wat almal oor hul blyplekke vertel?
15 Sep 2018 om 9:27 vm
Ja ek sal. Behoort baie interessant te wees
15 Sep 2018 om 9:24 vm
En lekker slaap
Dankie ek gaan beslis!
2 Okt 2018 om 4:47 vm
Thanks so much for the wonderful contributions to the A and I Poetry Challenge. Watch out for the pingback coming shortly in the September round up post!
2 Okt 2018 om 8:18 vm
Thank you Amanda it was my intention to do an write a limerick in English but never got around to sorry
2 Okt 2018 om 8:26 vm
No worries. You contributed in other ways by inspiring others. Thanks.
Terug pieng: Poetry Challenge – September Round up – Something to Ponder About
2 Okt 2018 om 6:14 vm
Here is my contribution, Abrie